Jay-Z mol-mulki 1 mlrd dollar baholangan ilk reper bo‘ldi

Reper Jay-Z mol-mulki 1 milliard dollar baholangan ilk xip-xop ijrochi bo‘ldi. Bu haqda Meduza xabar bermoqda.

Forbes nashriga ko‘ra, 49 yashar xonandaning aktivlari qatoriga Nyu-York va Kaliforniyadagi 120 million dollarlik ko‘chmas mulk, Armand de Brignac shampani (310 million dollar) va D’Ussé konyaki ishlab chiqarish kiradi. Reperning san’at asarlari kolleksiyasi 70 million dollar baholanadi.
Shuningdek, Jay-Z investitsiyalari portfelida Uber taksi xizmatidagi 70 million dollarlik ulush va 100 million dollar turadigan Tidal musiqali striming servisi egaligi ham bor.